**Všeobecné podmienky vernostného programu hotela „Slamený Dom\*\*\*\*.**

**1/ Úvodné ustanovenia**

Tieto všeobecné podmienky Vernostného programu **Zákaznícka karta** upravujú vzťahy medzi fyzickými osobami a spoločnosťou Slovakia Real – Tour s.r.o. (hotel Slamený Dom\*\*\*\*), Smreková 2, 044 20 Malá Ida, IČO: 36212423, IČ DPH: SK2021630116.

Vernostný program Zákaznícka karta je systém poskytovania zliav spoločnosťou Slovakia Real – Tour s.r.o. (hotel Slamený Dom\*\*\*\*)

**2/ Použitie zákazníckej karty**

Vernostná karta oprávňuje jej držiteľa využívať zľavy na konzumáciu v reštauračných priestoroch hotela, v hotelovom wellness ako aj pri využívaní hotelového bowlingu.

Držitelia vernostných kariet nie sú oprávnení využívať zľavy príslušnej karty na hromadné akcie (svadby, krstiny, narodeninové oslavy, promócie, sväté prijímania, smútočné posedenia ...) s väčším počtom pozvaných hostí držiteľom vernostnej karty.

Držitelia vernostných kariet hotela Slamený Dom\*\*\*\* svojim podpisom na registračnom formulári súhlasili s možnosťou informovať ich o akciách vernostného systému, ako aj iných akciách a podujatiach organizovaných v hoteli.

Držitelia vernostných kariet ďalej vyplnením a podpísaním Vernostného formuláru súhlasili so spracovaním osobných údajov v súlade s platnou legislatívou a s pravidelnou informovanosťou zo strany hotela Slamený Dom\*\*\*\* o pripravovaných akciách a podujatiach aktuálnych v najbližšom období.

Zľavu zákazníckej karty je oprávnená používať iba osoba, ktorej bola karta vydaná a svojim podpisom potvrdené jej prevzatie.

Slovakia Real – Tour s.r.o. (hotel Slamený Dom\*\*\*\*) nezodpovedá za jej zneužitie. Zamestnanci hotela sú povinní vyžiadať pri úhrade účtu od držiteľa príslušnú kartu, bez ktorej nie je možné načítať jej zľavu. Zamestnanci hotela sú oprávnení overiť totožnosť držiteľa zákazníckej karty, aby nedochádzalo k jej zneužívaniu inou osobou.

**3/ Záverečné ustanovenia**

Vydanie zákazníckej karty nezaväzuje jej držiteľa k žiadnym návštevám spojeným s konzumáciou, návštevou wellness, či bowlingu.

V prípade, že držiteľ karty nemá záujem o účasť vo Vernostnom systéme, môže príslušnú kartu odovzdať personálu hotela. Managér hotela je týmto povinný vydať písomné potvrdenie o vrátení karty a následne vymazaní osobných údajov z databázy Vernostného systému.

Tieto všeobecné podmienky nadobúdajú účinnosť dňom 01.01.2019.